ผู้ประกอบการ 5 รายเข้ายื่นเอกสารประมูลคลื่น5จี ดีเดย์ประมูล 16 ก.พ. นี้
ทรู มูฟเอช ทีโอที ดีแทค แคท เอไอเอส มาตามนัดยื่นคำขอรับใบอนุญาตคลื่นความถี่ 5จี ใน 4 ย่านความถี่ หลังจากนี้จะดำเนินการพิจารณาคุณสมบัติ และจะมีการชี้แจงรายละเอียดและการประมูลรอบสาธิต (Mock Auction)ในวันที่10และ14ก.พ.2563 จัดการประมูลในวันที่16ก.พ.25634 ก.พ. 2563สำนักสื่อสารองค์กร สำนักงาน กสทช.รายงานว่า ฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(เลขาธิการ กสทช.)เปิดเผยว่า วันนี้ (4ก.พ.)สำนักงาน กสทช. เปิดให้ยื่นคำขอรับใบอนุญาตคลื่นความถี่700 MHz 1800 MHz2600 MHzและ26 GHzโดยมีผู้มายื่นคำขอรับใบอนุญาตทั้งหมด จำนวน5ราย ได้แก่ บริษัท ทรู มูฟเอช ยูนิเวอร์แซลคอมมิวนิเคชั่น จำกัด ยื่นเอกสารเป็นรายแรกในเวลา 11.00 น. จากนั้นบริษัท ทีโอที จำกัด (มหาชน) ได้ยื่นเอกสารเป็นรายที่สองในเวลา 11.09 น. ตามด้วยบริษัท ดีแทค ไตรเน็ต จำกัด ยื่นเป็นรายที่สามในเวลา 12.59 น. บริษัท กสท โทรคมนาคม จำกัด (มหาชน) ยื่นเป็นรายที่สี่ในเวลา 15.15 น. และบริษัท แอดวานซ์ ไวร์เลส เน็ทเวอร์ค จำกัด ยื่นเป็นรายสุดท้ายในเวลา 15.35 น.สำหรับคลื่นความถี่ที่นำออกมาประมูลในครั้งนี้ ประกอบด้วย คลื่น700 MHzจำนวน3ใบอนุญาต ใบอนุญาตละ2x5 MHzราคาเริ่มต้น8792ล้านบาท เคาะราคาครั้งละ440ล้านบาท การชำระเงินแบ่งเป็น10งวด งวดละ10%โดยผู้เข้าร่วมประมูลต้องวางหลักประกัน2637.6ล้านบาท และหากไม่ชำระค่าประมูล จะต้องชำระค่าปรับ1319ล้านบาทต่อใบอนุญาตคลื่น1800 MHzจำนวน7ใบอนุญาต ใบอนุญาตละ2x5 MHzราคาเริ่มต้น12486ล้านบาท เคาะราคาครั้งละ25ล้านบาท การชำระเงินแบ่งเป็น3งวด งวดที่1จำนวน50%ของราคาที่ชนะการประมูล งวดที่2และ3จำนวนงวดละ25%ของราคาที่ชนะการประมูล โดยผู้เข้าร่วมประมูลต้องวางหลักประกัน4994.4ล้านบาท และหากไม่ชำระค่าประมูล จะต้องชำระค่าปรับ1873ล้านบาท ต่อใบอนุญาต โดยผู้ชนะการประมูลจะต้องขยายโครงข่ายให้ครอบคลุม40%ของประชากร ภายใน4ปี และครอบคลุม50%ของประชากรภายใน8ปีคลื่น2600 MHzจำนวน19ใบอนุญาต ใบอนุญาตละ10 MHzราคาเริ่มต้น1862ล้านบาท เคาะราคาครั้งละ93ล้านบาทการชำระเงินแบ่งเป็น7งวด งวดที่1จำนวน10%ของราคาที่ชนะการประมูล งวดที่2-7 (ปีที่5-10)งวดละ15%ของราคาที่ชนะการประมูล โดยผู้เข้าร่วมประมูลต้องวางหลักประกัน1862ล้านบาท และหากไม่ชำระค่าประมูล จะต้องชำระค่าปรับ 280ล้านบาท ต่อใบอนุญาต โดยผู้ชนะการประมูลจะต้องขยายโครงข่ายให้ครอบคลุม50%ในพื้นที่โครงการพัฒนาระเบียงเศรษฐกิจพิเศษภาคตะวันออก หรือEECภายใน1ปี และครอบคลุม50%ของประชากรในSmart cityภายใน4ปีและคลื่น26 GHzจำนวน27ใบอนุญาต ใบอนุญาตละ100 MHzราคาเริ่มต้น423ล้านบาท เคาะราคาครั้งละ22ล้านบาทการชำระเงินงวดเดียวภายใน1ปีหลังจากการประมูล โดยผู้เข้าร่วมประมูลต้องวางหลักประกัน507.6ล้านบาท และหากไม่ชำระค่าประมูล จะต้องชำระค่าปรับ64ล้านบาทต่อใบอนุญาตขั้นตอนหลังจากยื่นคำขอรับใบอนุญาตแล้ว สำนักงาน กสทช. จะดำเนินการพิจารณาคุณสมบัติ และจะมีการชี้แจงรายละเอียดและการประมูลรอบสาธิต (Mock Auction)ในวันที่10และ14ก.พ.2563 โดยจะจัดการประมูลในวันที่16ก.พ.2563
ทรู มูฟเอช ทีโอที ดีแทค แคท เอไอเอส มาตามนัด ยื่นคำขอรับใบอนุญาตคลื่นความถี่ 5จี ใน 4 ย่านความถี่ หลังจากนี้จะดำเนินการพิจารณาคุณสมบัติ และจะมีการชี้แจงรายละเอียดและการประมูลรอบสาธิต (Mock Auction)
5จี,การประมูล 5G